தமிழ்தேசிய கூட்டமைப்பும், ஸ்ரீலங்கா முஸ்லிம் காங்கிரசும் இணைந்து கிழக்கு மாகாணத்தில் ஆட்சி அமைத்திருக்கின்றன. இந்நிலையில்தான் முதலமைச்சுப்பதவியினை புரிந்துணர்வின் அடிப்படையில் முஸ்லிம் காங்கிரஸை சேர்ந்தவருக்கு வழங்குவதற்கு தமிழ்தேசிய கூட்டமைப்பு ஆதரவு வழங்கியிருக்கின்றது. அதேபோல முஸ்லிம் காங்கிரசும் முதலமைச்சு பதவியினை நீடிக்கப்படும் காலத்திற்கு தமிழர் ஒருவருக்கு வழங்குவதற்கு விட்டுக்கொடுப்புடன் செயற்பட வேண்டும். இவ்வாறு பேசினால் முதலமைச்சர் உட்பட்டடோர் நான் இனவாதமாக பேசுவதாக குறிப்பிடுகின்றனர். நான் இனவாதமாக பேசவில்லை, இனவாதமாக நான் பேசுகின்றேன் என்றால், அவர்கள் இனவாதத்தினை செயலில் காட்டுகின்றனர்.